|  |  |  |
| --- | --- | --- |
| **S.C. ADMINISTRATOR IMOBILE ŞI PIEŢE S.R.L.** | | |
|  | Sediu social: Piața Cuza Vodă, str. Cuza Vodă, nr. 89, Tîrgu Mureş, jud. Mureș  Nr. Reg. Com. J 26/801/2004, CIF RO 16405213  Tel./Fax: 0265-250 225, 0265-250 221  E-mail: contact@piete-tgmures.ro  Web: www.piete-tgmures.ro |  |

**Nr. 201/ 17.01.2025**

**Administrația Domeniului Public**

**Nr. 2454/377 din data de 20.01.2025**

**(nu produce efecte juridice)\***

**INIȚIATOR**

**PRIMAR**

**SOÓS ZOLTÁN**

**REFERAT DE APROBARE**

**privind aprobarea Regulamentului de ridicare, transport, depozitare , eliberare sau valorificare a vehiculelor staționate neregulamentar care blochează circulația, precum și a celor fără stăpân și abandonate pe domeniul public sau privat al statului sau a Unității administrativ-teritoriale a Municipiului Târgu Mureș, conform Anexei nr. 1**

Prin H.G. nr. 965/2016 pentru modificarea și completarea Regulamentului de aplicare a O.U.G. nr. 195/2002 aprobat prin H.G. 1391/2006 s-au instituit norme juridice care conferă autorităților publice locale și administratorului domeniului public atribuții privind ridicarea vehiculelor .

Ținând cont de necesitatea fluidizării traficului rutier precum și decongestionarea drumurilor publice din Municipiul Târgu Mureș cât și de prevederile H.G. nr. 965/2016 conform cărora se stabilesc condițiile pentru aplicarea măsurii tehnico-administrative de ridicare a vehiculelor care staționează neregulamentar pe partea carosabilă precum și în alte locuri se impune transpunerea în practică a acestor măsuri privind elaborarea regulamentului referitor la activitatea de ridicare, transport, depozitare, eliberare și restituire a vehiculelor care blochează circulația precum și a celor fără stăpân sau abandonate pe domeniul public sau privat al Municipiului Târgu Mureș.

Pentru punerea în aplicare a prezentului regulament se vor desfășura grupe de activități distincte ca obiect și responsabilitate , astfel:

1. Activități de constatare și dispunerea pe bază de documente a ridicării vehiculelor staționate neregulamentar fără stăpân sau abandonate ce intră în sfera de activitate a Direcției Poliția Locală sau a Poliției Nationale;
2. activități de ridicare, transport și depozitare a vehiculelor ce intră în sfera de atribuții a S.C. Administrator Imobile și Piețe S.R.L.
3. activități de valorificare a vehiculelor abandonate sau fără stăpân care intră în sfera de activitate a U.A.T. Municipiul Târgu Mureș prin Serviciul Public Administrația Domeniului Public

Măsura de ridicare, transport și depozitare , restituire sau valoroficare se aplică vehiculelor, remorcilor , vehiculelor cu tracțiune animală pentru care alte măsuri sunt ineficiente și care prin staționarea neregulamentară pe drumurile publice sau pe domeniul public sau privat al statului sau a U.A.T. al Municipiului Târgu Mureș crează dificultăți în desfășurarea traficului rutier sau pietonal .

Operațiunea de ridicare se realizează asupra vehiculelor de orice marcă și tonaj staționate neregulamentar, fără stăpân sau abandonate.

Activitatea de ridicare transport, depozitare eliberare și restituire a vehiculelor care blochează sau stânjenesc circulația motorizată velo sau pietonală, căile de acces precum și a celor fără stăpân și abandonate pe domeniul public sau privat al Municipiul Târgu Mureș presupune următoarele :

-confecționarea și montarea de către operator a panourilor adiționale care să avertizeze asupra activității de ridicare care să conțină numărul de telefon al dispeceratului care va informa proprietarul vehiculului asupra locului de depozitare și a modului de recuperare a acestuia. Panourile adiționale de ridicare a vehiculelor se vor monta pe căile de acces la intrarea în Municipiul Târgu Mureș.

- pentru activitatea de ridicare transport și depozitare operatorul trebuie să dețină vehicule specializate și omologate echipate astfel încât să nu producă deteriorarea vehiculelor ridicate. De asemenea operatorul trebuie să dețină asigurare de răspundere civilă pentru acest tip de activitate care se aplică nu doar pentru vehiculul specializat ci și pentru eventuale avarii produse vehiculului ridicat.

- operatorul va gestiona un spațiu de depozitare corespunzător pus la dispoziție de U.A.T. Târgu Mureș

- acțiunea de ridicare se va desfășura doar la solicitarea scrisă sau comunicată prin email și în prezența agenților constatatori

Agenții constatatori abilitați să aplice prevederile prezentului regulament sunt ofițerii și agenții poliției rutiere și angajații Direcției Poliției Locale.

În urma activității de ridicare agentul constatator va întocmi în 3 exemplare un document numit Dispoziție de ridicare a vehiculului , separat de procesul-verbal de constatare a contravenției.

Concomitent operatorul de pe vehiculul de ridicat va întocmi fișa vehiculului .

Pentru evitarea diferitelor litigii cu proprietarii, dispoziția de ridicare va fi însoțită de material foto și video al vehiculului înainte și după ridicare și la descărcare.

Restituirea bunului ridicat se va face numai pentru proprietarul sau deținătorul sau utilizatorul vehiculului pe bază de proces-verbal de predare-primire numai după achitarea contravalorii prestației de ridicare, transport și depozitare pe baza cărții de identitate a vehiculului sau a certificatului de înmatriculare și a unui act de identitate a solicitantului sau în cazul în care solicitantul prezintă un certificat de grefă care să ateste că s-a formulat contestație la procesul-verbal de contravenție.

Plata contravalorii prestației se poate face în numerar la ceseria operatorului, cu card bancar sau cu ordin de plată, în contul deschis de operator.

Activitatea de ridicare transport, depozitare, restituire sau valorificare a vehiculelor fără stăpân sau abandonate pe raza municipiului Târgu Mureș se desfășoară conform regulamentului și a prevederilor Legii nr. 421/2002 și a normelor metodologice de aplicare a Legii nr. 421/2002 aprobate prin H.G. nr. 152/2023 cu modificările și completările ulterioare.

În vederea realizării activităților se va încheia protocol de colaborare între Direcția Poliția Locală și operatorul desemnat prin H.C.L.M. respectiv S.C. Administrator Imobile și Piețe S.R.L.

În situația în care operatorul nu dispune de mijloace specifice de ridicare și transport a vehiculelor de mare tonaj acesta va încheia contracte de colaborare cu persoane fizice sau juridice abilitate și dotate cu mijloace adecvate.

Spațiu de depozitare a vehiculelor sau remorcilor pentru care s-a dispus ridicarea este amenajat și pus la dispoziție de către UAT Tg. Mureș, Serviciul Public Administrația Domeniului Public, pe str. Depozitelor, nr. 24.

Tarifele pentru activitățile care fac obiectul prezentului regulament sunt următoarele:

1. 800 lei + TVA pentru ridicarea vehiculului ;
2. 200 lei +TVA pentru vehicul, pentru depozitarea până la 6 ore, inclusiv;
3. 250 lei + TVA / zi/ pentru vehicul, pentru depozitare mai mult de 6 ore până la 24 ore;
4. 50 lei + TVA/zi/ suplimentar față de taxa de la punctul c) pentru vehiculul depozitat mai mult de 24 ore la locul de depozitare;
5. 300 lei +TVA, în cazul în care contravenientul ajunge la vehiculul staționat neregulamentar înainte ca acesta să fie ridicat pe platformă;
6. 300 lei + TVA mutarea vehiculelor pe un alt amplasament
7. 200 lei+ TVA pentru ridicare , transport și depozitare trotinete electrice;

Aceste tarife sunt valabile și aplicabile și pentru vehiculele cu tracțiune animală.

În cazul vehiculelor abandonate și fără stăpân, plata tarifelor pentru ridicare transport și depozitare se va efectua de U.A.T. Municipiul Târgu Mureș în baza unei facturi emise de către S.C. Administrator Imobile și Piețe S.R.L.

Față de cele expuse propunem adoptarea hotărârii de consiliu privind aprobarea Regulamentului de ridicare, transport, depozitare, eliberare sau valorificare a vehiculelor staționate neregulamentar care blochează circulația, precum și a celor fără stăpân și abandonate pe domeniul public sau privat al statului sau a Unității administrativ- teritoriale a Municipiului Târgu Mureș, conform Anexei nr. 1.

S.C. Administrator Imobile și Piețe S.R.L., Administrația Domeniului Public,

Administrator, Director,

Ujică Valer Florian Moldovan

ROMÂNIA

JUDEŢUL MUREŞ

CONSILIUL LOCAL MUNICIPAL TÂRGU MUREŞ PROIECT

(nu produce efecte juridice\*)

INIȚIATOR

PRIMAR

SOÓS ZOLTÁN

**H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind aprobarea Regulamentului privind activitatea de ridicare, transport, depozitare, eliberare sau valorificare a vehiculelor staționate neregulamentar care blochează circulația precum și a celor fără stăpân și abandonate pe domeniul public sau privat al Statului sau a Unității Administrativ–Teritoriale a Municipiului Târgu Mureș, conform Anexei nr. 1**

***Consiliul local municipal Târgu Mureș, întrunit în ședința ordinară de lucru,***

**Având în vedere :**

Referatul de aprobare nr. 201/17.01.2025 respectiv nr. 2454/377/20.01.2025, inițiat de Primar prin S.C. Administrator Imobile și Piețe S.R.L. și Administrația Domeniului Public, privind aprobarea Regulamentului de ridicare, transport, depozitare, eliberare sau valorificare a vehiculelor staționate neregulamentar care blochează circulația precum și a celor fără stăpân și abandonate pe domeniul public sau privat al Statului sau a Unității Administrativ-Teritoriale a Municipiului Târgu Mureș, conform Anexei nr. 1,

* Raportul de specialitate nr. \_\_\_\_\_\_ al Direcției juridice contencios administrativ și Administrație Publică Locală,
* Raportul de specialitate nr. \_\_\_\_\_\_ al Direcției Poliția Locală Târgu Mureș,
* Raportul Comisiilor de specialitate din cadrul Consiliului local Municipal Târgu Mureș,

**În conformitate cu prevederile :**

* + art. 64 și art. 128, alin. (1), lit. g din O.U.G. nr. 195/2002 privind circulația pe drumurile publice, republicată , cu modificările și completările ulterioare,
  + art. 203^1 – art. 203^4 din H.G. nr. 1391/2006 pentru aprobarea Regulamentului de aplicare a O.U.G. nr. 195/2002, cu modificările și completările ulterioare,
  + art. 7, lit. h) și k) din Legea nr. 155/2010 a poliției locale, republicată, cu modificările și completările ulterioare,
  + Legea nr. 421/2002 privind regimul juridic al vehiculelor fără stăpân sau abandonate pe terenuri aparținând domeniului public sau privat al statului ori al unităților administrativ teritoriale,
  + H.G. nr. 152/2023 pentru aprobarea Normelor metodologice de aplicare a Legii nr. 421/2002,
  + H.G. nr. 965/2016 pentru modificarea și completarea Regulamentului de aplicare a O.U.G. nr. 195/2002 privind circulația pe drumurile publice aprobat prin H.G. nr. 1391/2006,
  + O.G. nr. 21/2002 actualizată prin Legea nr. 273/2020 privind gospodărirea localităților urbane și rurale cu modificările și completările ulterioare
  + Legea nr. 448/2006 privind protecția și promovarea drepturilor persoanelor cu handicap, cu modificările și completările ulterioare,
  + O.G. nr. 14/2002 privind reglementarea modului de valorificare a bunurilor intrate potrivit legii în proprietatea statului,
  + O.U.G. nr. 84/2024 pentru modificarea și completarea unor acte normative în scopul creșterii siguranței rutiere,
  + Art.7 din Legea nr. 52/2003 privind transparența decizională în administrația publică, republicată,
  + art. 129, alin (1), alin (2), lit,, a,, și alin (3), lit. ,,c,, comasat cu prevederile art. 196 alin (1) , lit ,, a,, din O.U.G. nr. 57/2019 privind Codul administrativ cu modificările și completările ulterioare

**În temeiul** art. 139 alin (1) din O.U.G. nr. 57/2019 privind Codul administrativ cu modificările și completările ulterioare.

**H o t ă r ă ş t e :**

**Art. 1**. Se aprobă Regulamentul privind activitatea de ridicare, transport, depozitare, eliberare sau valorificare a vehiculelor staționate neregulamentar care blochează circulația precum și a celor fără stăpân și abandonate pe domeniul public sau privat al Statului sau a Unității Administrativ – Teritoriale a Municipiului Târgu Mureș, conform Anexei nr. 1, care face parte integrantă din prezenta hotărâre.

**Art. 2.** (1)Cuantumul tarifului de ridicare, transport și depozitare a vehiculelor staționate, parcate neregulamentar pe domeniul public se percepe de la proprietarii sau utilizatorii acestora, personae fizice sau juridice, conform Regulamentului care face parte integrantă din prezenta hotărâre.

(2) Plata tarifelor de ridicare transport și depozitare a vehiculelor fără stăpân sau abandonate se va efectua de către Unitatea administrativ- teritorială Municipiul Târgu Mureș în baza facturii emise de către S.C. Administrator Imobile și Piețe S.R.L..

**Art. 3.** Orice dispoziții contrare se abrogă.

**Art. 4.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș, prin Administrația Domeniului Public, Direcția Poliția Locală și S.C. Administrator Imobile și Piețe S.R.L.

**Art. 5.** Prezenta hotărâre se înaintează pentru informare Serviciului Rutier din cadrul I.P.J. Mureș.

**Art. 6.** În conformitate cu prevederile art. 252 alin (1) lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin (1) din Legea nr 554/2004 a Contenciosului Administrativ, prezenta hotărâre se înaintează Prefectului Județului Mureș pentru exercitarea controlului de legalitate.

**Art. 7.** Prezenta hotărâre se comunică Administrației Domeniului Public, Direcției Poliția Locală și S.C. Administrator Imobile și Piețe S.R.L.

**Viză de legalitate,**

**Secretar General al Municipiului Tîrgu Mureș**

**Bordi Kinga**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările şi completătile ulterioare